**Մարսելա Մարիա Ալտաուս-Ռիդ** (իսպ.՝ Marcella Althaus-Reid, մայիսի 11, 1952(1952-05-11), Ռոսարիո, Սանտա Ֆե նահանգ, Արգենտինա - փետրվարի 20, 2009(2009-02-20), Էդինբուրգ, Շոտլանդիա, Միացյալ Թագավորություն), Էդինբուրգի համալսարանի Նյու քոլեջի կոնտեքստային աստվածաբանության պրոֆեսոր։ Նշանակվելուց հետո դարձել է Շոտլանդիայի համալսարանի աստվածաբանության միակ կին պրոֆեսորը և Նյու քոլեջի աստվածաբանության առաջին կին պրոֆեսորը 160 տարվա պատմության մեջ։
Ծնվել է Արգենտինայի Սանտա Ֆե պրովինցիայի Ռոսարիո քաղաքում։ Աստվածաբանության բակալավրի աստիճան է ստացել ISEDET-ում, Բուենոս Այրեսի Բողոքական համալսարանի ինստիտուտում։ Դոկտորական թեզը պաշտպանել է Շոտլանդիայի Սենթ Էնդրյուս համալսարանում։ Նրա հետաքրքրությունների շրջանակում են եղել ազատագրական աստվածաբանությունը, ֆեմինիստական աստվածաբանությունը և քվիր աստվածաբանությունը։

Կենսագրություն
--------------

Ալտաուս-Ռիդը ծնվել է Արգենտինայի Ռոսարիո քաղաքում։ Մեծացել է Բուենոս Այրեսում, որտեղ էլ ստացել է Աստվածաբանության բակալավրի աստիճան Բուենոս Այրեսի *Instituto Superior Evangelico de Estudios Teologicos* (ISEDET) էկումենիկ աստվածաբանական հաստատությունում՝ կողմնորոշվելով ազատագրական աստվածաբանության ուղղությամբ։ Սովորել է ազատագրական աստվածաբանների, այդ թվում՝ Խոսե Միգես Բոնինոյի և Խոսե Սևերինո Կրոատոյի մոտ։

Եղել է Արգենտինայի Ավետարանական մեթոդիստական եկեղեցու անդամ։ Հետևել է Պաուլու Ֆրեյրեի մեթոդներին՝ իրականացնելով համայնքային և սոցիալական ծրագրեր, որոնց աջակցել են Բուենոս Այրեսի աղքատ թաղամասերի եկեղեցիները։ Այդ առումով իր փորձի և ձեռքբերումների շնորհիվ Ալտաուս-Ռիդը հրավիրվել է Շոտլանդիա, որտեղ աշխատել է Դանդիի և Պերտի աղքատ թաղամասերում՝ համակարգելով Ֆրեյրեի ազատագրական մանկավարժությունից ներշնչված նախագծերը։

1994 թվականին պաշտպանել է իր դոկտորական դիսերտացիան Շոտլանդիայի Սենտ-Էնդրյուս համալսարանում` Ազատագրության աստվածաբանության մեթոդաբանության վրա Պոլ Ռիկորի ազդեցության մասին թեմայով։ Նրա ակադեմիական հետաքրքրությունների շրջանակում են եղել ազատագրության աստվածաբանությունը, ֆեմինիստական աստվածաբանությունը և քվիր աստվածաբանությունը։ Հետագայում նա նշանակվել է Էդինբուրգի համալսարանի Նյու քոլեջի կոնտեքստային աստվածաբանության պրոֆեսոր։

Ալտաուս-Ռիդը մահացել է 2009 թվականի փետրվարի 20-ին, Շոտլանդիայի Էդինբուրգ քաղաքում, որտեղ նա ապրում էր 1986 թվականից։ Մահվան պահին եղել է Քվիր աստվածաբանության միջազգային ասոցիացիայի տնօրեն, Էդինբուրգի համալսարանի Քվիր աստվածաբանության նախագծի տնօրեն և Մետրոպոլիտեն համայնքային եկեղեցու անդամ։ Իր կյանքի վերջին տարիներին աշխատել է արգենտինացի աստվածաբան Իվան Պետրելլայի հետ՝ անգլախոս աշխարհում ազատագրական աստվածաբանությունը հանրահռչակելու համար։ Եղել է նաև «Համաշխարհային քրիստոնեական ուսումնասիրություններ» ամսագրի կրտսեր խմբագիր և «*Concilium*» ամսագրի խմբագրական խորհրդի անդամ։

Մտքեր
-----

Ալտաուս-Ռիդն առավել հայտնի է 2002 թվականին գրված «Անպարկեշտ աստվածաբանություն» աշխատությամբ, որում նա մարտահրավեր է նետել ֆեմինիստներին՝ օգտագործելով սեռական բացահայտ ձևակերպումներ։ Նա պնդել է, որ սեքսի գաղափարը ստեղծվել է հայրապետական աշխարհայացքի հիման վրա, որն ընկած է աշխարհի մեծագույն վայրագությունների հիմքում։ Հետևաբար, Մարիամ Աստվածածնի կուսությունը պետք է «ոտնահարվի», քանի որ նա թաքցնում է շատ աղքատ կանանց կյանքեր, որոնք, ըստ նրա, հազվադեպ են կույս լինում։

Նա նաև խոսում է «անպարկեշտ Քրիստոսի» մասին, որով կենոտիկ քրիստոլոգիան խոսում է Աստծո ինքնաոչնչացման և Քրիստոսի մարմնավորման և մարդկային սեռականության մասին։ Նա բացատրում է, որ «[Հիսուսը] աստվածաբանորեն հագնված էր որպես հետերոսեքսուալ ուղղվածություն ունեցող (ողջախոհ) տղամարդ։ Հիսուսը եղծված սեռական օրգաններով է առանց էրոտիկ մարմնի»։ Փոխարենը, նա խոսում է Քրիստոսի երկսեռության մասին, որպես ամբողջ մարմնավորման համապարփակ ըմբռնում։ Նա ցանկանում է հանդես գալ ավելի լայն քրիստոլոգիայի օգտին, որը վերափոխում է Հիսուսին հետմոդեռնային սեռական, գենդերային և տնտեսական պայմաններում։ Սա քննադատություն է Լատինական Ամերիկայի ազատագրական աստվածաբանության նկատմամբ, որը նա համարում էր, որ ի վիճակի չէ անդրադառնալ գենդերային և սեքսուալության հարցերին՝ Ամերիկայի նվաճման և գաղութացման խնդրին զուգահեռ։

Ստեղծագործություններ
--------------------

* Marcella Althaus-Reid (2002). *Indecent Theology*. New York: Routledge. ISBN 978-1-134-56255-8.
* Marcella Althaus-Reid (2004). *The Queer God*. New York: Routledge. ISBN 1-134-35010-4.
* Marcella Althaus-Reid (2004). *From Feminist Theology to Indecent Theology: Readings on Poverty, Sexual Identity and God*. London: SCM Press. ISBN 978-0-334-04299-0.
* Marcella Althaus-Reid; Lisa Isherwood, eds. (2004). *The Sexual Theologian: Essays on Sex, God and Politics*. London: T&T Clark. ISBN 978-0-567-08212-1.
* Marcella Althaus-Reid (2005). «From Liberation Theology to Indecent Theology: The Trouble with Normality in Theology». In Ivan Petrella (ed.). *Latin American Liberation Theology: The Next Generation*. Maryknoll, NY: Orbis Books. էջեր 20–38. ISBN 978-1-57075-595-8.

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  *Deutsche Nationalbibliothek* Record #136051901 // Gemeinsame Normdatei (գերմ.) — 2012—2016.
3. 1 2
4. 1 2  McKay, Johnston (2009 թ․ մարտի 11). «Marcella Althaus-Reid». *Herald Scotland*. Վերցված է 2016 թ․ նոյեմբերի 2-ին.
5. 1 2 3  «Professor Marcella Althaus-Reid: In Memorium» (PDF). School of Divinity, University of Edinburgh. 2009 թ․ մարտի 7. Վերցված է 2016 թ․ նոյեմբերի 2-ին.
6. 1 2 3 4  Ruether, Rosemary Radford (2010). «Talking Dirty, Speaking Truth: Indenting Theology». In Isherwood, Lisa; Jordan, Mark D. (eds.). *Dancing Theology in Fetish Boots: Essays in Honour of Marcella Althaus-Reid*. London: SCM Press. էջեր 254–267. ISBN 978-0-334-04361-4.
7. ↑  Marcella Althaus-Reid (2002). *Indecent Theology*. New York: Routledge. ISBN 978-1-134-56255-8.
8. ↑  Isherwood, Lisa (2010). «Indecent Theology: What F-ing Difference Does it Make?». In Isherwood, Lisa; Jordan, Mark D. (eds.). *Dancing Theology in Fetish Boots: Essays in Honour of Marcella Althaus-Reid*. London: SCM Press. էջեր 68–78. ISBN 978-0-334-04361-4.
9. ↑  Althaus-Reid. *Indecent Theology*. էջ 114.
10. ↑  Shore-Goss, Robert (2010). «Dis/Grace-full Incarnation and the Dis/Grace-full Church». In Isherwood, Lisa; Jordan, Mark D. (eds.). *Dancing Theology in Fetish Boots: Essays in Honour of Marcella Althaus-Reid*. London: SCM Press. էջեր 1–16. ISBN 978-0-334-04361-4.

Լրացուցիչ գրականություն
-----------------------

* Isherwood, Lisa; Jordan, Mark D. eds. (2010). *Dancing Theology in Fetish Boots: Essays in Honour of Marcella Althaus-Reid*. London: SCM Press. ISBN 978-0-334-04361-4.

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BIBSYS: 1001464 · BNE: XX4609901 · BNF: 14615943x · GND: 136051901 · ICCU: RMSV055607 · ISNI: 0000000359920488 · LCCN: nr2001009369 · NKC: jcu2011670224 · NTA: 216718457 · NUKAT: n2018153246 · SUDOC: 189699221 · VIAF: 223231740 · WorldCat VIAF: 223231740 |

 |

 |